"2017-2020 yillarga mo‘ljallangan Toshkent shahrining markazlashtirilgan issiqlik tizimidan ajratish loyihasi" bo‘yicha joriy yilda 3-sonli va 6-sonli Issiqlik markazlaridan issiqlik bilan ta’minlanuvchi obektlarni markazlashgan ta’minotdan mahalliy ta’minotga o‘tkazishga doir ishlar rejalashtirilgan. Ushbu loyiha jami 1071 ta obekt, jumladan 790 ta ko‘p qavatli turar-joy, 94 ta xalq ta’limi, 17 ta tibbiyot, 17 ta o‘rta-maxsus va oliy ta’lim muassasalari hamda 154 ta boshqa ma’muriy binolarni qamrab oladi. Markazlashmagan holda issiqlik bilan ta’minlash maqsadida 2-5 qavatli uylar uchun 130 ta mahalliy issiqlik qozonxonalari hamda 7 va undan ko‘p qavatli uylarga, shuningdek ijtimoiy soha obektlariga 461 ta quyosh energiyasidan foydalanuvchi jami 591 ta issiqlik qozonxonalari o‘rnatiladi. Dastlabki hisob-kitoblarga ko‘ra, mazkur loyihani amalga oshirish uchun 543,5 milliard so‘m mablag‘ talab etiladi.